जयनगरांत एक सोमनाथ नांवाचो गिरेस्त सावकार रावतालो. खूब पयशेकार. पूण, मनान सामको हळवो आनी देवधर्म मानपी. सामको भावार्थी. गरिबांक मदत करपी. मात शकून अपशकून, हाचेर ताचो चड विश्वास आसतालो. भायर सरून वतना कोणेंय "खंय वता? " विचारल्यार, माजर आडवें गेल्यार, सुणो शिंकल्यार अपशकून मानतालो.
 आपल्या सपनांत जें दिसता ताचो पर्याय भटाक विचारतालो. भायर सरून वचपाक, पयलीं उकलास काडून दवरतालो. म्हूर्त तंतोतंत पाळटालो. हाका लागून बरेच भट ज्योतिषी ताचो गैरफायदो घेताले.
 तो आपल्या आवय - बापायचेर खूब प्रेम करतालो. जाणटेपणाक लागून हांतुणार पडिल्ली आवय एक दीस भायर पडली. सोमनाथ खूब रडलो.
 कीरवंत भटान ताचो खूब फायदो घेतलो. पुरोयत शीनू आचार्यान बी कितें कितें दान मागलें. आवयक स्वर्गांत न्हेसपाक जरतारी लुगटां मागलीं. नवीं चपलां, सत्री, पर्स मागली. इतलेंय कमी म्हण थंय स्वर्गांत फिरपाक मोटारगाडीय आपणाक दान दी सांगलें. सरणार व्हरतना तिच्या आंगावेल्या दागिन्यांचें क्रय म्हण एक लाख रुपया घेतले.
 नाशिल्लें. तातूंत सावकार भैरोचळ लागिल्ल्या भशेन वागपी. ओगीच हात धूय, पांय धूय करून अंधश्रद्धा दवरपी. दुबळ्या मनाचो.
 हो सावकार मुळांतच अंधविश्वासू आशिल्ल्यान, सगळेच ताका लुट्टाले. आनी हो पुरोयत नाना तरेन तकली चलोवन ताका सामको बुड्डितालो म्हळयार जाता.
 "हय. धाडुया. खंय मेळटलीं तें सोदपाक लायतां. मागीर होम घालून दान करुया. " सावकारान म्हणलें.
 "कितें करपाचें? आईक तर तें जाय खावपाक. कशें करप? " सावकारान प्रस्न केलो.
 "आसा. उपाय आसा. " पुरोयतान म्हणलें.
 "हय कसलो? " सावकारान विचारलें.
 "आत्तां करूंक लायतां. " भोळ्या सावकारान म्हणलें.
 भोळ्या सावकाराक सगळें खरें दिसतालें.
 होम बी जालो. तशें, सावकारान "ते कुडींत वचून तें दान व्हर" अशें पुरोयताक सांगलें.
 "नाका. नाका. मेलों. मेलों. वाचय म्हाका". अशे म्हणत पुरोयत पांया पडपाक लागलो.
 "अरे भांगराचे आंबे, जांबाळां तुका दिल्यार आईक पावता, तर हो शेक तुका दिल्यार तिका पावतलोच. मेस्ता दिरे ताच्या कमराक शेक. " "नाका. नाका. चूक जाली. परत असो स्वार्थ करचो ना. " पांयां पडत पुरोयतान म्हणलें.
 "फुडले खेपो सावकाराक लुटल्यार, ताच्या भोळ्या स्वभावाचो फायदो घेतल्यार सांबाळ. " अशे बजावन खजीनदारान मागीर पुरोयताक सोडलो.
 परत केन्नाच कोणाकय अकारण लुटपाचें ताका धाडस जालें ना. 'नाडबुद्धीचें फळ' हें अशें भोगचें पडटा. 'ठकाक महाठक' मेळटाच.
 (हें मूळ लोककथेचें शब्दांकन)
खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 